
L E G E

pentru modificarea şi completarea Legii nr.1508-XII 

din 15 iunie 1993 cu privire la asigurări


Parlamentul adoptă prezenta lege organică. 

Articol  unic. – Legea nr.1508-XII din 15 iunie 1993 cu privire la asigurări (Monitorul Parlamentului Republicii Moldova, 1993, nr.12, art.376), cu modificările ulterioare, se modifică şi se completează după cum urmează: 

1. La articolul 5:

alineatul (2) se exclude;

alineatele (3), (4) şi (5) devin alineatele (2), (3) şi (4).

2. La articolul 14 alineatul (1), ultima propoziţie se completează în final cu cuvintele "sau de Guvern".

3. La articolul 27, alineatul (2) va avea următorul cuprins:

"(2) Contractul de asigurare poate fi reziliat sau modificat, conform legislaţiei în vigoare."

4. La articolul 48 alineatul (1), textul "300 mii lei" se substituie prin textul "2 milioane lei".

5. La articolul 50 alineatul (4), prima propoziţie se exclude.

6. Articolul 52 se completează cu alineatul (4), cu următorul cuprins: 

"(4) Asigurătorii al căror obiect de activitate este asigurarea de viaţă prezintă, concomitent cu rapoartele financiare, în modul stabilit de Inspectoratul de Stat pentru Supravegherea Asigurărilor şi Fondurilor Nestatale de Pensii, raportul privind evaluarea actuarială a obligaţiilor sale faţă de asiguraţi. Evaluarea în cauză se efectuează de către actuar."

7. La articolul 54 alineatul (2):

litera a) va avea următorul cuprins:

"a) examinarea documentelor de constituire ale organizaţiilor de asigurare prezentate pentru înregistrare şi prezentarea avizului corespunzător Camerei Înregistrării de Stat a Departamentului Tehnologii Informaţionale;"

litera c) va avea următorul cuprins:

"c) examinarea, în scopul coordonării, a condiţiilor generale şi speciale de asigurare care determină clauzele prevăzute de legislaţie;"

8. La articolul 56, alineatele (3), (4) şi (5) se exclud.

9. Titlul capitolului VII va avea următorul cuprins: 

"DISPOZIŢII FINALE ŞI TRANZITORII"

10. Legea se completează cu articolele 60, 61 şi 62, cu următorul cuprins: 

"Articolul 60

Asigurătorii înregistraţi pînă la data intrării în vigoare a prezentei legi, în termen de 18 luni de la intrarea ei în vigoare, vor majora capitalul lor social pînă la volumul stabilit la art.48 alin.(1).

Articolul 61

Asigurătorii care nu vor îndeplini condiţiile stipulate la art.60, prin decizia Camerei Înregistrării de Stat a Departamentului Tehnologii Informaţionale, în baza avizului Inspectoratului de Stat pentru Supravegherea Asigurărilor şi Fondurilor Nestatale de Pensii, vor fi radiaţi, conform legislaţiei în vigoare, din Registrul de stat al întreprinderilor. Pînă la radierea din registrul menţionat, asigurătorii în cauză îşi vor onora pe deplin obligaţiile contractuale sau vor transmite portofoliul său de asigurări altor asigurători, conform art.29.

Articolul 62

Guvernul va elabora şi va prezenta Parlamentului: 

- în termen de 3 luni, proiectul de Lege cu privire la asigurarea obligatorie de răspundere civilă pentru pagube produse terţilor prin accidente de autovehicule;

- în termen de 6 luni, proiectul de Lege cu privire la asigurări în redacţie nouă."

